पाकिस्तान क्रिकेट बोर्ड (पीसीबी) के अनापत्ति प्रमाणपत्र देने से इंकार की वजह से पूर्व टेस्ट खिलाड़ी मुश्ताक अहमद तथा राणा नावेद उल हसन इंग्लिश काउंटी क्रिकेट नहीं खेल सकेंगे। ये दोनों खिलाड़ी इस समय बागी इंडियन क्रिकेट लीग (आईसीएल) के ट्वेंटी20 टूर्नामेंट में ‘लाहौर बादशाह’ की टीम की आेर से हिस्सा ले रहे हैं। लेग स्पिनर मुश्ताक अहमद ससेक्स काउंटी के नियमित सदस्य हैं जबकि नावेद को यॉर्कशायर के लिए खेलना था। पीसीबी के मुख्य कार्यकारी अधिकारी शत नगमी ने इन दोनों खिलाडि.यों को काउंटी क्रिकेट खेलने के लिए अनापत्ति प्रमाणपत्र जारी करने की मीडिया रिपोटर्ों को खारिज करते हुए ऐसी खबरों को गलत बताया है। उन्होंने कहा कि बागी लीग आईसीएल समेत सभी अनाधिकृत टूर्नामेंटों में खेलने वाले किसी भी खिलाड़ी को पाकिस्तान के लिए या इस मुल्क में होने वाले किसी भी क्रिकेट टूर्नामेंट में खेलने की इजाजत नहीं दी जाएगी। नगमी ने कहा कि कुछ इंग्लिश काउंटियों ने पीसीबी से इन खिलाड़ियों को अनापत्ति प्रमाणपत्र जारी करने का आग्रह किया था मगर उन्हें स्पष्ट कर दिया गया है कि ऐसे खिलाड़ी जो न तो पीसीबी के साथ अनुबंधित हैं और न ही पाकिस्तान के खेलने के लायक हैं इस दायरे में नहीं आते।